佳廉道

佳廉道係香港九龍觀塘一條馬路，由翠屏道開始，盡頭有迴旋處去調頭。

簡介
佳廉道原本係觀塘明渠分支，負責引導由馬游塘流出嘅山水，經過觀塘明渠流到去維多利亞港。條路建成初期，附近建築物有翠屏邨第20-24座、觀塘游泳池同觀塘遊樂場。隨住馬游塘堆填區落成，同埋翠屏邨重建之後，政府就將明渠完全遮嗮，用嚟擴闊同延長佳廉道，方便進行屋邨重建。

延長咗之後嘅佳廉道，盡頭係現時翠屏邨翠松樓近將軍澳道嘅位置，成為屋邨重建期間主要嘅通道。呢個路段行車路用到大約1995年先至封，之後車輛要改用翠屏邨通道；而行人路就一直都喺度，但只對外開放佳廉道至觀塘遊樂場入口一小段，後面路段用嚟維修用。行車路本身位置之後改起為屋邨行人通道、緩跑徑同中央廣場呢啲休憩設施，仍然通車嘅一段亦經過大變身，馬路中心嘅石屎花槽內，種咗小花同草叢，伴隨著好似椰樹嘅樹木，為附近環境點綴。

建築物
翠屏邨翠櫻樓
翠屏邨翠樂樓
觀塘遊樂場

香港警務處－年宵花市特別交通安排2008
觀塘新游泳場館09年底動工

觀塘街道